กองพลทหารอาสาสมัคร

กองพลทหารอาสาสมัคร หรือกองพลเสือดำ (Royal Thai Army Volunteer Force) (อักษรย่อ : พล.อสส.) เป็นชื่อเรียกทหารจากกรมทหารอาสาสมัครที่ไปปฏิบัติการรบในสาธารณรัฐเวียดนาม ช่วงสงครามเวียดนาม พ.ศ. 2510 - 2515 ซึ่งปัจจุบันคือกองพลทหารราบที่ 9 ค่ายสุรสีห์ จังหวัดกาญจนบุรี

**ประวัติ**
หลังสงครามโลกครั้งที่สองสิ้นสุดลงในปี พ.ศ. 2488 โลกได้ถูกแบ่งออกเป็น 2 ผ่าย คือ ฝ่ายคอมมิวนิสต์ มีสหภาพโซเวียตเป็นผู้นำ และฝ่ายประชาธิปไตย มีสหรัฐเป็นผู้นำ  
ฝ่ายคอมมิวนิสต์ มีนโยบายรุกราน และต้องการเปลี่ยนแปลงระบอบการปกครอง ของประเทศต่าง ๆ ในโลก ให้เป็นแบบสังคมนิยมคอมมิวนิสต์ สหรัฐฯ จึงได้เสนอแผนการมาร์แชล เพื่อบูรณะฟื้นฟูประเทศในยุโรปตะวันตก จากวิกฤตทางเศรษฐกิจ และตั้งองค์การสนธิสัญญาแอตแลนติกเหนือ สำหรับช่วยเหลือในทางทหาร ในเอเชียฝ่ายคอมมิวนิสต์ขยายอิทธิพลด้วยการส่งจารชน และผู้ก่อการร้ายเข้าไปบ่อนทำลายบรรดาประเทศในทวีปเอเชีย เช่น อินโดนีเซีย, เกาหลี, ศรีลังกา, พม่า, กัมพูชา, ลาว และไทย เพื่อเผยแพร่ลัทธิคอมมิวนิสต์ และเข้ายึดครองประเทศเหล่านั้นตามอุดมการณ์ครองโลกของคอมมิวนิสต์ 

สหรัฐฯ ตระหนักดีว่า หากอินโดจีนแพ้สงคราม และตกเป็นของคอมมิวนิสต์แล้ว จะนำไปสู่การสูญเสียเอเชียตะวันออกเฉียงใต้ทั้งหมด ตามทฤษฎีโดมิโน จึงได้ทุ่มเทความช่วยเหลือแก่ เวียดนามใต้ สหรัฐฯจึงเป็นผู้นำในการต่อต้านเวียดนามเหนือ นับตั้งแต่ฝรั่งเศสต่อสู้กับเวียดนามเหนือ เมื่อฝรั่งเศสแพ้ สหรัฐฯ จึงเข้าไปช่วยเหลือเวียดนามใต้ 

ในปี พ.ศ. 2508 เวียดนามใต้ตกอยู่ในจุดล่อแหลมที่สุด สหรัฐฯ จึงตกลงใจส่งกำลังทหารเข้าไปปฏิบัติการในสาธารณรัฐเวียดนาม พร้อมกับกำลังของฝ่ายโลกเสรีอีก 7 ประเทศ คือ ออสเตรเลีย, นิวซีแลนด์, สเปน, ฟิลิปปินส์, ไต้หวัน และไทย การจัดรูปแบบของการรบเป็นในแบบสงครามจำกัด มุ่งให้เป็นการรบของ เวียดนามทั้งสองฝ่ายเท่านั้น

**การจัด**

**การจัดกำลังทหาร**
การจัดทหารเพื่อส่งไปยังเวียดนามใต้ กองทัพบกมีนโยบายส่งกำลังทหารไปเป็นผลัด ในแต่ละผลัดให้บรรจุทหารกองหนุนและกองเกินร่วมกับทหารประจำการ โดยถือทหารประจำการอาสาสมัครเป็น คือ- ทหารประจำการ 64 %- ทหารกองหนุน 20 %- พลเรือนที่อาสาสมัคร 16 %
ในแต่ละผลัดให้แบ่งกำลังออกเป็น 2 ส่วน โดยเรียกกำลังที่เข้ารวมในแต่ละส่วน มีระยะห่างกัน 6 เดือน และแต่ละผลัดห่างกัน 1 ปีcenter

**การจัดหน่วยทหาร**
การจัดหน่วยในกองพล เป็นการจัดในรูปผิดแผกไปจากหน่วยกองพลทหารราบของกองทัพบกทั่วไป คือ กองพลทหารราบทั่วไป จะจัดเป็นหน่วยแบบ 3 แต่กองพลอาสาสมัคร จะจัดเป็นหน่วยแบบผสม คือมีแบบ 2, แบบ 3, และแบบ 4 ผสมกันอยู่ ซึ่งประกอบด้วย
# ส่วนบังคับบัญชา ได้แก่
#* กองบัญชาการ และกองร้อยกองบัญชาการ
# ส่วนลาดตระเวน ได้แก่
#* กองพันทหารม้ายานเกราะ
#* กองร้อยลาดตระเวนระยะไกล
# ส่วนรบ ได้แก่
#* กรมทหารราบ 2 กรม แต่ละกรมประกอบด้วย กองบังคับการกรมและกองร้อยกองบังคับการ กับอีก 3 กองพันทหารราบ
# ส่วนสนับสนุนการรบ ได้แก่
#* ทหารปืนใหญ่กองพล (2 กองพัน กรมทหารปืนใหญ่ที่ 105 และ 1 กองพัน กรมทหารปืนใหญ่ที่ 155)
#* กองพันทหารช่างสนาม
#* กองพันทหารสื่อสาร
#* กองร้อยบินเบา
#* กองร้อยทหารสารวัตร
#* หน่วยข่าวกรองทหาร
# ส่วนสนันสนุนทางการส่งกำลังบำรุง ได้แก่กรมสนันสนุน ประกอบด้วย
#* กองบังคับการกรม และกองร้อยกองบังคับการและดุริยางค์
#* กองพันทหารเสนารักษ์
#* กองพันซ่อมบำรุง
#* กองร้อยส่งกำลังและบริการ
#* กองร้อยทหารขนส่ง
#* กองร้อยธุรการ
#* กองร้อยกำลังทดแทนผังการจัดหน่วย พล.อสส. ปี 2511

**ส่วนหนึ่งของวีรกรรมการรบที่สำคัญ**
ไฟล์:Thai Soldiers Board C-130 at Long Thanh for Trip Home.jpg|thumb|250px|ทหารกองพลอาสาสมัครสงครามเวียดนามกำลังขึ้นเครื่องบินซี-130 ของกองทัพอากาศสหรัฐไปยังสมรภูมิระหว่างสงครามเวียดนาม 

**การรบที่เฟือกกาง (Phuoc Cang)**
ในคืนวันวันที่ 23 กุมภาพันธ์ 2512 เวลา 02.20 น. กองพันที่ 3 กรมที่ 274 เวียดกงได้เข้าโจมตีฐานปฏิบัติการกองร้อยอาวุธเบาที่ 3 ของไทยอย่างรุนแรง โดยได้ยิงเตรียมด้วยเครื่องยิงลูกระเบิด และจรวดอาร์พีจี ไปยังค่ายแบร์แคต และฐานยิงสนับสนุนพร้อมกัน หลังจากนั้นได้ใช้กำลังทหารราบเข้ารบประชิด รอบที่ตั้งฐานปฏิบัติการ ฯ ใน 3 ทิศทาง เนื่องจากการรบติดพันในระยะต้นไม่อาจใช้ปืนใหญ่ และเฮลิคอปเตอร์ติดอาวุธได้เต็มขีดความสามารถ จนถึงเวลา 06.00 น. เวียดกงเริ่มถอนตัวจากการรบ กองพลทหารอาสาสมัครได้ใช้ปืนใหญ่ของกองพล 5 กองร้อยกับกำลังทางอากาศระดมยิงอย่างหนัก เพื่อสกัดกั้น และทำลายการถอนตัวของข้าศึก และได้ส่งกำลังหมวดทหารม้ายานเกราะออกกวาดล้างข้าศึก จนถึง เวลา 10.45 น. จึงเสร็จสิ้น 
ผลการรบ - 30x30px ฝ่ายไทย 
** เสียชีวิต 1 นาย
** บาดเจ็บสาหัส 5 นาย- 30x30px ฝ่ายเวียดกง 
** เสียชีวิต 57 นาย
** จับเป็นเชลย 10 คน 
** ยึดอาวุธยุทโธปกรณ์ได้เป็นอันมาก

**ยุทธการทัมเทียน (Tham Thien)**
หมู่บ้านเฟือกเหงียนอยู่ในเขตอำเภอลองถั่น ภูมิประเทศส่วนใหญ่เป็นที่ลุ่มมีลำน้ำหลายสาย พื้นที่ส่วนใหญ่เป็นทุ่งนา และมีป่ารกทึบรอบบริเวณ มีสวนยางสลับป่า หมู่บ้านนี้สืบทราบมาว่าเป็นแหล่งหลบซ่อนกำลัง และสะสมเสบียงอาหารของกรมที่ 274 ของเวียดกงและกองโจรประจำถิ่นเวียดกง กองพลทหารอาสาสมัคร ได้รับมอบภารกิจให้ปฏิบัติการยุทธผสมร่วมกับกองกำลังกึ่งทหาร กำลังตำรวจ และกำลังเจ้าหน้าที่อำเภอลองถั่น เข้าทำการปิดล้อมและตรวจค้นหมู่บ้าน เพื่อทำลายข้าศึก และแยกประชาชนออกจากกองโจร ประจำถิ่นของเวียดกง กองพลทหารอาสาสมัครได้จัดกำลังกองร้อยอาวุธเบา วางกำลังไว้วงนอก ส่วนกำลังกึ่งทหาร 2 กองร้อยของกองทัพเวียดนามใต้ และกำลังตำรวจเวียดนามใต้อีกจำนวนหนึ่งวางกำลังไว้วงในทำการปิดล้อม และตรวจค้นหมู่บ้านแห่งนี้ โดยปฏิบัติการตั้งแต่วันที่ 4 ถึง 12 ธันวาคม 2512 มีการปะทะกับเวียดกง 2 ครั้ง  
ผลการรบ  - 30x30px ฝ่ายไทย 
** ไม่มีผู้เสียชีวิต และบาดเจ็บ - 30x30px ฝ่ายเวียดกง 
** เสียชีวิต 4 คน 
** จับผู้ต้องสงสัยได้ 20 คน 
** ยึดอุปกรณ์ และเอกสารได้เป็นจำนวนมาก

**ยุทธการสายฟ้าแลบ (Thunderbolt)**
เป็นการปฏิบัติการในพื้นที่ปฏิบัติการศิรินทร์ (AO Sirin) อยู่เหนือลำน้ำคา บริเวณที่ลำน้ำบรรจบกัน ตั้งแต่ 19 - 21 ตุลาคม 2513 โดยใช้ 2 หมวดทหารม้าลาดตระเวนทางอากาศเข้าตรวจค้นที่หมาย และใช้ 2 กองร้อยอาวุธเบาเคลื่อนที่ทางอากาศเข้าสกัดกั้น และติดตามเวียดกง  
ผลการปฏิบัติ  - 30x30px ฝ่ายไทย 
** ทหารปลอดภัย - 30x30px ฝ่ายเวียดกง 
** เสียชีวิต 39 คน 
** ทำลายที่กำบังปิดได้ 50 แห่ง 
*** หลุมบุคคล 9 หลุม
*** อุโมงค์ 1 แห่ง
** ยึดอาวุธยุทโธปกรณ์ได้เป็นจำนวนมาก

**การรบที่ล็อกอัน (Loc An)**
กรมทหารราบที่ 1 ได้จัดกำลังไปตั้งฐานปฏิบัติการบริเวณหมู่บ้านล็อกอัน เพื่อสะกัดกั้นกองกำลังเวียดกงหมู่บ้านล็อกอันเป็นหมู่บ้านร้าง อยู่ทางทิศตะวันออกเฉียงเหนือของอำเภอลองถันรอบพื้นที่เป็นที่ลุ่มป่าชายเลนและสวนยาง มีลำห้วยหลายสายไหลผ่าน
ในวันที่ 16 มีนาคม 2512 เวลาประมาณ 02.15 น. เวียดกงประมาณ 1 กองพันเพิ่มเติมกำลังได้เข้าตีที่ตั้งกองร้อยทหารไทยทั้ง 2 กองร้อย โดยเริ่มจากการยิงเตรียมด้วยเครื่องยิงลูกระเบิดและอาร์พีจี แล้วใช้กำลังส่วนใหญ่เข้าโจมตีเป็น 3 ทิศทาง ฝ่ายไทยขอรับการสนับสนุนจากปืนใหญ่กองพลและชุดเฮลิคอปเตอร์ติดอาวุธของกองทัพสนามที่ 2 สหรัฐฯ กองพลทหารอาสาสมัครก็ได้ส่งกำลังมาเสริมเมื่อเวลา 04.30 น. 
การรบดำเนินไปอย่างรุนแรงจนใกล้รุ่ง ฝ่ายเวียดกงจึงถอยร่นกลับไป ฝ่ายเราได้ไล่ติดตามไปจนถึงเวลา 07.00 น. จึงเลิกติดตาม
ผลการรบ - 30x30px ฝ่ายไทย 
** เสียชีวิต 2 นาย
** บาดเจ็บสาหัส 19 คน 
** บาดเจ็บไม่สาหัส 8 คน - 30x30px ฝ่ายเวียดกง 
** เสียชีวิตนับศพได้ 116 ศพ 
** จับเป็นเชลยได้ 3 คน 
** ยึดอาวุธยุทโธปกรณ์ได้เป็นจำนวนมาก
กองร้อยที่ 1 และกองร้อยที่ 4 กองพันทหารราบที่ 2 กรมทหารราบที่ 1 ได้รับคำสั่งให้ไปตั้งฐานปฏิบัติการที่บริเวณหมู่บ้านล็อกอันเมื่อ 16 มิถุนายน 2512 เวลาประมาณ 00.45 น. เวียดกง 1 กรมหย่อนกำลัง ได้เข้าตีฐานปฏิบัติการของทหารไทยเริ่มด้วยการยิงเตรียมด้วยเครื่องยิงลูกระเบิด และอาร์พีจีอย่างหนัก แล้วส่งกำลังเข้าตี 3 ทิศทาง 
ฝ่ายเราได้ขอรับการสนับสนุนจากปืนใหญ่กองพล 6 กองร้อย และเฮลิคอปเตอร์ติดอาวุธกับเครื่องบินสปุ๊กกี้จากกองทัพสนามที่ 2 สหรัฐฯ และการยิงสนับสนุนทางอากาศอย่างใกล้ชิดเวียดกงได้เข้าตีถึง 3 ครั้ง แต่ไม่สำเร็จ และถอนตัวกลับไปเมื่อเวลาประมาณ 05.00 น. ฝ่ายเราออกติดตามกวาดล้างจนถึงเวลา 08.00 น. 
ผลการรบ - 30x30px ฝ่ายไทย 
** เสียชีวิต 2 ศพ 
** บาดเจ็บสาหัส 9 คน 
** บาดเจ็บไม่สาหัส 25 คน - 30x30px ฝ่ายเวียดกง 
** เสียชีวิตนับศพได้ 215 ศพ (คาดการว่าเสียชีวิตแล้วนำศพกลับไป 40 ศพ) 
** จับเป็นเชลยได้ 2 คน 
** ยึดอาวุธยุทโธปกรณ์ได้เป็นจำนวนมาก

**เกียรติยศ**
พล.อ. เดวิลเลียม บี. รอสสัน ประดับเมอริโทเรียส ยูนิท คอมมันเดเชิน (ทหารบก) บนธงไชยเฉลิมพลของ พล.อสส. และประดับแพรแถบย่อให้แก่กำลังพล

**นายทหารไทยสำคัญสังกัด พล.อสส.**

**ผลัดที่ 1**
 พันเอก อรุณ ทวาทศิน : ผู้บังคับการกรมทหารราบที่ 2- พันโท อาทิตย์ กำลังเอก : ผู้บังคับการที่พัก- พันตรี วิจิตร สุขมาก : ผู้ช่วยหัวหน้าฝ่ายข่าวกรอง (อากาศ)- ร้อยเอก ปรีชา เอี่ยมสุพรรณ : ผู้ช่วยหัวหน้าฝ่ายยุทธการ (อากาศ)- ร้อยเอก พัลลภ ปิ่นมณี : ผู้บังคับกองร้อยสนับสนุน กองพันทหารราบที่ 1 กรมทหารราบที่ 1- ร้อยโท บุญเลิศ แก้วประสิทธิ์ : รองผู้บังคับกองร้อยอาวุธเบาที่ 1 กองพันทหารราบที่ 3 กรมทหารราบที่ 1- ร้อยโท พงษ์เทพ เทศประทีป : ผู้บังคับหมวดที่ 1 กองร้อยอาวุธเบาที่ 1 กองพันทหารรายที่ 1 กรมทหารราบที่ 1

**ผลัดที่ 2**
 พลตรี สวัสดิ์ มักการุณ : ผู้บัญชาการกองพล- พันเอก (พิเศษ) ณรงค์ฤทธิ์ มหารักขกะ : ผู้บังคับการกรมทหารราบที่ 1- พันโท วิโรจน์ แสงสนิท : ผู้บังคับการกองพันทหารปืนใหญ่ที่ 2 กรมทหารปืนใหญ่- พันโท สุนทร คงสมพงษ์ : หัวหน้าฝ่ายยุทธการ- พันตรี ศิริ ทิวะพันธุ์ : ผู้ช่วยหัวหน้าฝ่ายยุทธการ (อากาศ)- พันตรี อิสระพงศ์ หนุนภักดี : ผู้ช่วยหัวหน้าฝ่ายยุทธการ- ร้อยเอก ประวิทย์ วงษ์สุวรรณ : ผู้บังคับหมวดสื่อสาร กรมทหารราบที่ 2- ร้อยตรี อินทรัตน์ ยอดบางเตย : ผู้ช่วยหัวหน้าฝ่ายยุทธการ (อากาศ) กองพันทหารราบที่ 3 กรมทหารราบที่ 2

**ผลัดที่ 3**
 พันเอก ประเทียบ เทศวิศาล : ผู้บังคับการกรมทหารปืนใหญ่- พันตรี ประจักษ์ สว่างจิตร : ผู้ช่วยหัวหน้าฝ่ายยุทธการ (การจัดและฝึก)- พันตรี จำลอง ศรีเมือง : ผู้ช่วยหัวหน้าฝ่ายยุทธการ (แผน)- ร้อยเอก มงคล อัมพรพิสิฏฐ์ : หัวหน้าเจ้าหน้าที่ประจำตัว สำนักงานผู้บัญชาการกองพล- ร้อยเอก เชษฐา ฐานะจาโร : ผู้ช่วยหัวหน้าฝ่ายยุทธการ (ปฏิบัติการ)- ร้อยตรี สนธิ บุญยรัตกลิน : ผู้บังคับหมวดปืนเล็กที่ 1 กองร้อยอาวุธที่ 1

**ดูเพิ่ม**
 กรมทหารอาสาสมัคร- ประเทศไทยในสงครามเวียดนาม

**อ้างอิง**

**หนังสือสำหรับค้นคว้าเพิ่มเติม**
 Ruth, Richard A. In Buddha’s Company: Thai Soldiers in the Vietnam War. Honolulu: University of Hawai’i Press, 2011.

**แหล่งข้อมูลอื่น**
  การปฏิบัติการของทหารไทยในสงครามเวียดนามfix-attempted=yes -  กองพลทหารราบที่ 9-  จงอางศึก - เสือดำ date=2016-03-05 - เกียรติเครื่องราชอิสริยาภรณ์ไทย 
หมวดหมู่:ความสัมพันธ์ทางการทหารไทย–เวียดนาม
หมวดหมู่:กองพลทหารราบของประเทศไทย
หมวดหมู่:ประเทศไทยในสงครามเวียดนาม
หมวดหมู่:หน่วยและรูปขบวนทหารไทยในสงครามเวียดนาม